У 10—11 класах Вячаслаў зноў быў удзельнікам міжнародных канферэнцый, турніраў матэматыкаў, навукова-інжынерных конкурсаў. Сведчаннямі паспяхова праведзенай работы сталі новыя дыпломы пераможца і залатыя медалі. У гэты час Слава дзяліўся сваім вопытам з аднакласнікамі Арцеміем Кухаравым, Ганнай Кузьміной, Аляксандрай Сідарэнка, Арцёмам Сярэбранікавым. Хутка гэтыя навучэнцы таксама сталі ўдзельнікамі і пераможцамі розных канферэнцый і турніраў. Дарэчы, будучы студэнтамі розных ВНУ, Вячаслаў, Арцемій і Ганна з’яўляюцца стыпендыятамі спецыяльнага фонду Прэзідэнта Рэспублікі Беларусь па сацыяльнай падтрымцы адораных навучэнцаў і студэнтаў.